У прыватнасці, Валеры Ягораў правёў персанальную прэзентацыю тэхналогіі, распрацаванай спецыялістамі “Сакрамент ІТ”, а таксама ПК МБШ для вядомага суайчынніка з Ашмян Франца Клінцэвіча — першага намесніка старшыні Камітэта па абароне і бяспецы Савета федэрацыі Федэральнага сходу Расіі. “Земляка пазнаў сярод гасцей, прапанаваў паказаць яму нашы “зручныя падручнікі”, — згадвае мой субяседнік. — Слухаў ён, глядзеў, як усё працуе — з вялікай увагай. Потым Франц Адамавіч і падзякаваў, што запрасілі яго да сябе. Я прапанаваў стварыць на базе нашай тэхналогіі “Бібліятэку школьніка Саюзнай дзяржавы”. Супляменнік прапанову падтрымаў, лічыць яе своечасовай”.